Йогышлы моллюск

Йогышлы моллюск — кеше өчен үзенчәлекле Pox ДНК вирусы чыгарган тиренең инфекцион зарарлануы, гадәттә балаларны зарарлый. Авырулар санының югары ноктасы 2-3 яшьтәге балаларда була. Йоктыру тоташу юлы белән бара, ә аннары аутоинокуляция белән тарала. Иммунодефицит белән пациентларда күп санлы, ә кайчак кушылган ясалулар була ала. ВИЧ-инфекцияле пациентлар өчен ияк өлкәсе тиресе зарарлану хас.
 Гистология 
Тире өстендә үзәк чокырчык һәм тирәнгә пролиферацияләүче эпидермисның гиперплазланган өлешчәләр билгеләнә. Эпидермис күзәнәкләре зурайган һәм аларда эксцентрик урнашкан интрацитоплазматик өстәүләр (моллюск тәнчекләре) бар. 	
 Билгеләре 
•	Ялгыз яки күп санлы, төссез, балавыз сыман елтыравык белән үзәк уелмалы ясалу (моллюск төенчеге).

•	Кабаклар кырыйларындагы ясалулардан вирус яшь пәрдәсенә эләгеп алга таба икенчел ипсилатераль хроник фолликуляр конъюнктивит үсешенә китерә ала. Игътибарсыз кабак кырыйларын караганда ясалуны күрмәскә мөмкин. 

•	Басканда ясалудан күзәнәкле детриттан торган эремчексыман матдә чыга ала.
 Дәвалау 
Әгәр ясалу кабак кырыеннан ерак урнашса, дәвалау кирәк түгел. Дәвалауга кисеп алу, электрокоагуляция, криотерапия яки лазер кулланып ясалуны алып ату керә.
 Чыганаклар 
Джек Кански - "Клиник офтальмология: системалаштырылган караш", 2009 ел

Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары